還丹口訣
作者：李玄光
朝代：唐

paragraphs: 夫養生之術，非難亦非易。
世人也用鉛，不得修鉛志。
才與脫黑衫，便即露素質。
及池炎火上，刀圭依法律。
鉛白還同此，抽時莫教失。
持入赤色門，點時堅如石。
藥用真水精，八數爲第一。
妙精亦八兩，陽人身上出。
兩般相合和，甑山須秘密。
凡曲烏龍上，數滿經三七。
一兩真龍腦，還要肥蘇膩。
白色真龍腦，蒼色亦不是。
別有方法製，取用在臨時。
二物合爲體，須使真金器。
世人會此語，地仙只這是。
若將非處用，殃禍自立至。
十年暗障日，五載不見明。
若點一粟粒，須臾即抵聖。